b'\n_START_ARTICLE_\nAlmindelig b\xc3\xa6ndeltang\n_START_SECTION_\nBeskrivelse\n_START_PARAGRAPH_\nAlmindelig b\xc3\xa6ndeltang er en fler\xc3\xa5rig urt med en t\xc3\xa6ppedannende v\xc3\xa6kst. De oprette st\xc3\xa6ngler b\xc3\xa6rer spredte, toradede blade, der er b\xc3\xa5ndformede og hele med hel rand. Bladskeden omslutter i begyndelsen st\xc3\xa6nglen helt, men efterh\xc3\xa5nden \xc3\xa5bner den sig. Begge bladsider er gr\xc3\xa6sgr\xc3\xb8nne. _NEWLINE_Blomstringen sker i juni-august, hvor blomsterne findes i stande, der er n\xc3\xa6sten helt skjulte under bladskeden, og som best\xc3\xa5r af rent hunlige og rent hanlige blomster. De enkelte blomster best\xc3\xa5r henholdsvis af et enkelt frugtanl\xc3\xa6g og en enkelt st\xc3\xb8vdrager. Frugterne er n\xc3\xb8dder._NEWLINE_Rodnettet best\xc3\xa5r af de krybende jordst\xc3\xa6ngler og nogle grove tr\xc3\xa6vler\xc3\xb8dder._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 1,00 x 0,15 (100 x 15 cm/\xc3\xa5r), men planten ser meget bredere ud, n\xc3\xa5r man medregner rodskuddene.'